226 ETUDE 



Dieu a donné les pieds pour ambuler 

 Et soustenir la créature humaine, 

 Pour conduire, pour venir, pour aller, 

 Pour diligence povoir exécuter, 

 Comme le cas le requiert et le maine, 

 Qui bien en use, il fait labeur très saine 

 Et par contraire cas celluy se niellait 

 Qui tout ce bien nous a donné et fait. 



Pas ne sont faiz les pieds pour convertir 



En aultre sens que raison ne l'ordonne, 



Comme danser, sauller et tost courir, 



Perdre le tamps que nous debvons fuir, 



Quérir oysense qui n'est pas chose bonne; 



Les pieds sont faiz, pour ce Dieu les nous donne, 



Qu'ils visitent par soing et par travaulx 



Le bien publicque, moustiers et hospitaulx. 



Et puis des mains où tant a de value 

 Nous fault parler et de leur portion : 

 Pas ne sont faictes affin que se l'on s'argue 

 Battre et férir; c'est chose deffendue 

 Et sambleroit mal condition. 

 Le tatiner qui meut temptacion 

 N'est pas licitteà princesse notable; 

 Gardés vous-en, si en serés louable. 



Les mains sont faictes pour aux povres donner 

 Et en tous cas la personne servir, 

 Pour mesnagier, tailler, coudre, filler, 

 Pour louer Dieu mains joinctes et prier. 

 En labeur bonne les volt Dieu asservir; 

 Qui bien en œuvre, il fait à Dieu plaisir. 

 Complaire à Dieu est œuvre méritoire 

 Pour acquérir perpétuelle gloire. 



De ces deux sens qui ensamble sont mis, 

 Les pieds et mains dont vous estes servie, 

 C'est pour cause qu'ils n'ont sens ne advis, 

 Mais sont de Dieu ordonnez et commis 



